Mis puutub aktuaalsete konfliktide sisusse, siis vastav analüüs näi­tab, et vaatamata mitmekesistele erinevustele võime igas neuroosis leida vastuolulisi tendentse, mille ühendamisega heitleb neurootiline iseloom. Me leiame siin konflikte ühelt poolt hoolimata auahnuse ja teiselt poolt toonitatud kiindumuse vahel, me leiame ühelt poolt liialdatud nõudmist ja teisalt hirmu, et neid kunagi ei saa rahuldada; ühelt poolt sundi tagasi­hoidlik olla ja teiselt poolt soovi olla kangelane,  või geenius jne. Kui neid keeldusid, soove ja püüdlusi, mis konstitueerivad neurootilisi konf­likte, ligemalt vaadelda, siis tekib paratamatult küsimus, kas siin poletegemist samade vastuoluliste tendentsidega, milledega tuleb igal ini­mesel heidelda meie kultuuris. Normaalne inimene on võimeline nen­dega toime tulema, ilma oma isiksust kahjustamata, kuna neurootikule on need vastuolud muutunud nii intensiivseks, et pole enam võimalik mingi rahuldav lahendus. Millised on siis meie kultuuris peituvad  vastuolud?